اعوذ بالله من الشيطان الرجيم الرحيم الحمد لله رب العالمين والصلاة والسلام على اشرف وعلى اله وصحبه ومن تبعهم باحسان توفيق الله سبحانه وتعالى ان اسم الله الحليم يعني لمس مع كتير جدا منا
يعني حتى ما شاء الله الشباب لما بدأوا يقطعوا درس المقاطع كانت من اعلى نسب المشاهدات عارفين ليه لان كل واحد فينا حس بحاجتين الحاجة الاولانية قد ايه ربنا سبحانه وتعالى
يحب هذا الانسان يحب هذا المخلوق قد ايه ربنا سبحانه وتعالى كريم جدا معنا ولطيف معنا في نفس الوقت الانسان منا استشعر هو قد ايه مقصر في حق الله سبحانه وتعالى
بدأ كتير منكم يراسلنا على الواتس من خلال بسم الله الحليم او على على اسم الله الحليم وانا حابب بس النهاردة نبدأ بموقف او قصة هي بتمثل حياة كل انسان فينا
يعني الموضوع مش موضوع قصة البنت او الاخت اللي باعتة الرسالة خالص والله هي القصة عبارة عن حياة كل انسان فينا قد ايه ربنا سبحانه وتعالى حليم ولانه حليم ربط الحلم بالتوبة بالتواب وربط الحلم بالغفور
وربط حلمه سبحانه وتعالى بالعفو والغفران سبحانه وتعالى اختنا الكريمة اذا ربنا من عليها وبالرجوع الحمد لله بعد فتنة اصابتها وده حال كل انسان فينا مش عيب ان انا ابتلى بفتنة
كلنا بنبتلى بالفتن احدثكم اولكم. ممكن يفتن في يوم من الايام بس العيب انك تفضل مستمر على الفتنة اللي انت عايش فيها وما تفكرش انك ازاي تخرج منها اختي باعتة رسالة ويا ريت
ركزوا معي شوية فيها. بتقول بسم الله الحليم هو عبارة عن مسمى لحياتي انا بكل ذرة فيها وقعت في فتنة عمري ما كنت اتخيل ان انا اقع فيها تقريبا لمدة تقارب السنة
وانا في صراع شديد وظلمة وعتمة في صدري لا يعلمها الا الله. والله يا شيخ تمنيت الموت ورأيته بعيني وده انا هاعلق عليه الان ان اغلب الناس منا اللي بتعمل معصية
هي بتبقى بترجو من وراء المعصية السعادة. الفرح ان هي تبقى مبسوطة ولكن للاسف الاخت كانت فعلا صادقة جدا في تعبيرها ده بتقول وانا في صراع شديد وغلام وعتمة في صدري لا يعلمها الا الله
والله تمنيت الموت ورأيته بعيني ورأيت حلم ربي بي وامهاله لي دخلت العمليات لاجراء عملية واثناء واثناءها كنت في ذروة بعدي عن الله سبحانه وتعالى وفي ذروة بعد قلبي عنه
دخلت وانا اجزم انني لن اخرج منها سالما وسيأتي عقاب الله لي وساموت في العمليات لكن امهلني فاكرين زمان لما كنت بقول لكم في تعريف اسم الله الحليم والذي لا يبادر بعقوبة
فاكرين زمان وانا باقول لكم في اسم الله الحليم معناه انه سبحانه وتعالى يدفع الشر عنك خرجت من العمليات وبدأت وبدأت حياتي تعود كما كانت فتور في قلبي رهيب كسل عن الطاعة
تهاون في كثير من المعاصي استرسال في امراض القلوب التي لو وصل لقلبي مراقبة الله لكل ذرة به لتمنى ذلك القلب التوقف عن النبض رجلا من خالقه وما زال الله يمهلني لانه حليم
رأيت امام عيني بدل الحادثة عشرات وكان بيني وبين حدوثها لحظة واحدة وفي كل مرة اقسم ان ارى الحادثة ان بها نهاية وساموت رأيت جثثا ودماء امام عيني وقسما بمن سنكون يوما في قبضته
كانت هناك لحظات تفصلني عن كوني ملقاه مكانهم على الارض لا حول ولا قوة لي الا بك الكثير ممن اعرف ماتوا امامي ومن اقرب الناس لي والله سبحانه وتعالى ما زال يمهلني
وانا ما زلت اسر ان شأني كشأن ما نسمي انفسنا بالملتزمات وانني افضل من البنات اللي بيسمعوا اغاني ويتكلموا اولاد وعلاقات ما كنت ابكي الا حين وقوع كارثة دنيوية اما بكاء الشوق
بكاء الخوف بكاء الحياء كما كان يعلمه قلبي وما زال ربي يمهلني حتى كانت تلك الفتنة العظيمة والذنب الذي وقعت فيه الذي هو حتى الان لا ادري اهو حقيقة ام خيال
ولكن كان به الدرس الاعظم من اسم الله الحليم ليس فقط حليم في امهاله بل حليم حتى في معاقبة وابتلائي وفتنتي ليدرك قلبي اولا اني بدون الله سبحانه وتعالى لا اساوي شيء
بين كلمتين كلمتين منه كن فيكون اثناء ذلك العام رأيت من الابتلاءات ما لا يعد ولا يحصى. والغريب ان في كل ابتلاء كنت اعلم جيدا ان هذا الابتلاء جاء في ذلك الوقت وفي ذلك الموقف بسبب ذلك الذنب
والله كان يريني ابتلاءه وحلمه في نفس اللحظة. وفي نفس الشعور شعرت بمعنى اسم الله الولي ومعنى اسم الله الحليم ومعنى اسم الله القريب قريب جدا جدا جدا علمني من ذلك الذنب والفتنة ما لو ظللت طيلة عمري لن اتعلمه الا منه سبحانه وتعالى جل شأنه
ولكن نظرت الى هذا الحلم نظرت الى هذا الحلم في الامهال والى هذا الحلم في العقوبة فما كان مني الا ان سجدت وبكيت يا رب ارزقنا يا رب لحظة كهذه اللحظة
ما كان مني الا ان سجدت وبكيت ولاول مرة اشعر انني اشتاق اليه اختاه احبك كل تلك المشاعر في ان واحد سجدت وبكيت له وله فقط ليس لامر من امور الدنيا
ولكن لاول مرة ادرك معنى كلمة خالصة لله سبحانه وتعالى اللهم لك الحمد على حلمك ولك الحمد على امهالك ولك الحمد على توفيقك ده يا اخوانا حال كل انسان منا
اللي بيظن في يوم من الايام انه يعصي ربنا سبحانه وتعالى وهو يريد بذلك ادراك قيمة للسعادة والله يا اخوانا الشاب اللي في يوم من الايام مشى مع بنت في الحرام
والله هو لا يبحث الا عن السعادة والبنت اللي حبت في يوم من الايام ترتبط بشاب حب عفيف من وجهة نظرها هي ما كانتش بتبحس عن اي شيء اخر الا السعادة
واللي اكل فلوس حرام هو كان بيبحث عن السعادة واللي في يوم من الايام عمل علاقات غلط بيبحث عن السعادة واللي في يوم من الايام ساب طريق الحلال لطريق الحرام علشان السعادة
ولو تدبرت كل معصية بيعصيها الانسان منا هو كان بيدور من ورا هذه المعصية انه يكون سعيد فرحان مبسوط ولكن يا اخوانا الفكرة دي غلط ان في يوم من الايام اعصي علشان اكون سعيد الفكرة دي غلط
الفكرة دي مش صح خالص الفكرة دي بالزبط عاملة زي انسان حب في يوم من الايام يسابق القطر ويسبق القطر فقال انا عندي حتة فكرة انا هقف قصاد القطر والقطر وهو جاي بسرعة كبيرة وانا واقف قصاده هيدفعني. فبالتالي انا هدفع القطر. انا هسابق القطر وابقى قدام القطر. يا ابني انت بتموت نفسك
عاملة بالزبط بالزبط زي اللي راكب اسانسير وهو في الدور الخامس وهو عايز يطلع فوق خالص خالص خالص. فبيضرب على الزرار رقم جي انت بتنزل تحت انت ما بتطلعش لفوق
عامل بالزبط زي انسان راح مول كبير او راح لفندق كبير من الفنادق اللي موجودة في القاهرة مسلا. وطالع السلالم الكهربائية وجعل السلم اللي نازل وقال انا عايز اطلع وهو كل شوية بيبزل مجهود يحط رجله على درجة بس الدرجة دي بتاخده وبترجع وراه
كل انسان بيعصي ربنا سبحانه وتعالى بيدور على السعادة واحنا من خلال استقراء القرآن واستقراء التاريخ كل انسان بيدور على السعادة في معصية ربنا سبحانه وتعالى لا يجد من وراء المعصية دي الا كل شقاء وهم وغم وضيق وكرب لا يعلمه الا الله سبحانه وتعالى
اوعى في يوم من الايام تظن انك تعصي ربنا وهتبقى مبسوط لا والله عمرك ما هتكون مبسوط ابدا بل انت هتتعب اكتر هتبقى في هم اكتر وفي غم اكتر وفي ضيق اكتر
وساعتها ربنا سبحانه وتعالى لما بيرفع ايده من على عبده يد الرعاية ويد الحفظ وادي الكلأ ساعتها الانسان منا بيحس انه مضطرب جدا وبحسوا انه تايه وبيحسوا انه مشتت وبيحسوا انه ضايع
يعمل معصية تانية علشان يبقى مقصود مبسوط ويلاقي ان هو بيتعب اكتر واكتر واكتر اخوانا كون ان ربنا سبحانه وتعالى حليم ما بيبادرش بالعقوبة وانا قلت لكم ان ربنا سبحانه وتعالى لو بادرنا بالعقوبة احنا هنتعب
وكتير منا بيظن ان العقوبة دي كتير منا بيظن ان العقوبة انه يعمل حادسة يموت انه يمرض مرض شديد جدا جدا جدا. نسمع بقى كلمة جا له قنصر لا والله
يا اخوانا فيه عقوبات اشد بكتير جدا جدا جدا من ان ربنا سبحانه وتعالى يبتلي الانسان بالمرض ومن اخطر العقوبات دي العقوبة اللي صاحبها ما بيحسش بها والله يا اخوانا
والله يا اخوانا لان يبتلى الانسان بعد ذنب او بعد معصية فيتوب احسن من انه في يوم من الايام يبتلى بعقوبة من العقوبات التي لا يشعر بها اصحابها هو فيه عقوبات ممكن نعاقب بها على ذنوبنا. واحنا مش حاسين بها؟ ايوة فيه عقوبات كتير
هبدأ معكم بموقف واحد حدث لبني اسرائيل قال الحسن قال رجل ممن اسرف على نفسه من بني اسرائيل اي رب كم اعصيك وتفتح علي من الدنيا اي رب كي اعصيك؟ كم اعصيك
ولا تعاقبني اي رب كم اعصيك وانا في عافية اي رب كم اعصيك ولا ابتلى فاوحى الله عز وجل لنبي هذا الزمان سل هذا الذي يقول اي ربي كم اعصيك ولا تبتليني
اتصلي قيام الليل فقال الرجل لا وقال يكفيك انه قد حرمك لذة الانس به يكفيك انه قد حرمك لذة مناجاته العقوبات مش لازم يكون في صورة مرض ولا لازم العقوبات تكون في صورة حادسة تحصل لانسان
او ان فلوسه تضيع او ان بيته يتحرق في عقوبات كلها بقول دي كويسة العقوبات دي. عارفين ليه لان العقوبات دي مؤلمة جدا ولان هي مؤلمة بتخلي الانسان بسرعة يفوق
انما المشكلة ان الانسان منا يعاقب بالعقوبات التي لا يشعر بها الا اذا ذكر الانسان بها منها مثلا ومن اشدها ان يحرمك الله سبحانه وتعالى لذة طاعته ان يحرمك الله سبحانه وتعالى من القيام بين يديه
من اعظمها انك تقف بين ايدين ربنا وقد حال بينك وبين فهم كلامه وبين تدبر في هذا القرآن دخل بعضهم على احد الصالحين اسمه قرص بن وبرة وهو يبكي بكاء شديدا
فقال له اتاك نعي بعض اهلك؟ حد من اهلك مات قال الامر اشد قال وجع يؤلمك قال الامر اشد قال فما ذاك؟ ما هو لا يتناسب مع هذا المراد البكاء والحسرة اللي انت فيها
الا مرض شديد بيألم جسدك او حد حبيب لك جدا مات قال الامر اشد قال وما ذاك قال بابي مغلق وسري مسبل لم اقرأ حزب البارحة وما هذا الا بذنب اذنبته
لان الخير يدعو الى الخير والشر يدعو الى الشر امبارح بالليل ما قدرتش اقوم اصلي قيام ليل بيبكي علشان ده العقوبة اللي ممكن كتير منا مصاب بها وهو مش واخد باله
انه بقى له فترة طويلة حاطط قدامه برنامج القرآن الكريم وبرنامج الواتس العقوبة التي لا يشعر بها صاحبها اللي هي اشد من العقوبة الحسية انك كل يوم تفتح الواتس وعمرك ما فكرت تفتح برنامج القرآن الكريم
بابي مغلق اللي الصالح ده بيقول عليه بابي مغلق انا امبارح حيل بيني وبين صلاتي حيل بيني وبين طاعتي من العقوبات الشديدة المتعلقة بالانسان متعلقة بالذنب. وهي لا التي لا يشعر بها صاحبها. يا اخوانا بالله ركزوا في المعنى ده
معنى خطير جدا من اخطر انواع العقوبات مش العقوبات الحسية اللي تخليك بتبقى قاعد بتتقطع من الوجع والله يا اخوانا كم زرنا المستشفيات وداخل المستشفيات كم الشباب اللي بيلتزم وبيتوب وبيرجع لربنا
بسبب مرض اصابه لا يعد ولا يحصى ليس هذا هو الشأن انما الشأن ان في يوم من الايام انا اعاقب بذنب العقوبة بتاعته انا مش حاسس بها يأتي رجل الى الحسن فيقول يا ابا سعيد اعياني قيام الليل
كما اطيق قال يا ابن اخي استغفر الله وتب اليه فانها علامة سوء يا ابني يا حبيبي خد بالك دي والله شكلها علامة سوء واعلم ان الرجل ليذنب الذنب فيحرم به قيام الليل
العقوبة هنا ما كانتش وجع في الجسم ما كانتش خالصة العقوبة هنا انه يحول بينك وبين طاعته ويأتي رجل الى الحسن فيقول اني ابيت معافى واحب قيام الليل واعد طهوري
فما بالي لا اقوم ليه ما باقومش اصلي بالليل وقل ذنوبك قيدتك ذنوبك ايدتك. العقوبة جت هنا العقوبة جت في حاجة احنا ما كناش واخدين بالنا منها يكفي في صورة عمرنا ابدا ما توجعنا بسببها
ويأتي رجل الى الفضيل بن عياض ويقول عجزت عن قيام الليل مش قادر اصلي قيام ليل وقال له اعلم انك محروم قد كبلتك الخطايا والذنوب بل ان بعضهم قال والله ما فاتتك صلاة جماعة مرة
الا بذنب شفتم العقوبة جت فين ؟ في حتة احنا ما بناخدش بالنا منها وكان ذو النون المصري رحمه الله يقول سقم الجسد في الاوجاع وسقم القلوب في الذنوب وكما لا يجد الجسد
لذة الطعام والشراب عند سقمه فكذلك لا يجد القلب حلاوة الطاعة عند ذنبه شفت العقوبة جت فين العقوبة جت فين العقوبة هنا جت في حتة احنا مش واخدين بالنا منها
ومش حاسين ان دي عقوبة من عند ربنا سبحانه وتعالى من اخطر انواع العقوبات اللي ربنا سبحانه وتعالى لكونه حليم رفعها عنا سبحانه وتعالى ان ربنا سبحانه وتعالى ودي عقوبة قلما يلتفت لها
الا الصالحون هي العقوبة المتعلقة لتخلي الله عنك العقوبة المتعلقة بتخلي الله عنك وقد وكلك الله عز وجل الى نفسك زمان كنت تيجي تعمل معصية هو يبعد عنك يبعد عنك المعصية
زمان كنت والله يا اخوانا والله بعضهم بيقول لي انا في يوم الشيطان ضحك علي وقال لي خش على موقع من المواقع السيئة بيقول لي اقسم بالله النور قطع والله النور قطع
يقول لي مرة تانية جيت اخش والله الويندوز ضرب ده زمان وقت ان كان يحصبك الله من الزلل في فترة الحلم يدفع عنك الشرور ويدفع عنك الافات ان ربنا سبحانه وتعالى كلما هممت بذنب يحول بينك وبين الذنب
انما بعد ما انتهت فترة الحلم رفع الله يده عنك انت من غير ما تدور هتلاقي المعصية قدام عينيك انت من غير ما تبحس هتلاقي المعصية حواليك لانه خلاص رفع الله يده عنك
كان زمان كان زمان لو حد في يوم من الايام علق لها بتعليق على على بوست هي عاملاه كانت تخاف وتترعب ان في حد بيتكلم انما دلوقتي خلاص عادي بتتكلم وبيتكلم عادي
في فترة الحلم كان بيعظم في قلبك قضية الذنب انت حاسس انه كبير اوي فبتبقى خايف انك تقع فيه اوي اذا انتهت فترة الحلم بقى سهلة عليك اوي انك تقع في الذنب
عرفتوا ليه احنا محتاجين لربنا الحليم عرفتم ليه احنا محتاجين لربنا الحليم كان ابن السماك رحمه الله بعدما نظر الى اقوام يعني وقعوا في ذنوب واثام. فنظر اليهم وقال والله لقد امهلكم
حتى اهملكم والله ربنا الحليم اقبض الانف عنك الذنوب ويدفع عنكم المعاصي. ويدفع عنكم الاثام. وانتم اغتريتوا بحلم الله فكانت النتيجة رفع الله يده عنكم والله لقد امهلكم حتى اهملكم
ويأتي رجل الى منصور ابن عمار فقال له لقد خلوت البارحة بذنب امبارح انا عملت ذنب كبير جدا فبكى منصور ابن عمار وقال لا تقل خلوت ولكن خلي بينك وبينه
هي القضية كلها من انك ما وقعتش في الزنب بشطارتك ولكن هو حماك مرة ودافع عنك مرة وكره المعصية لقلبك مرة وعظم المعصية في قلبك مرة فلما انت استنفزت رصيدك من حلم الله
سابك للمعصية والله يا اخوانا وفي المرحلة دي المرحلة اللي بيكون الانسان منا فيها خلاص رفع عنه حفظ الله واستنفذ هذا العبد رصيده من حلم الله سبحانه وتعالى بيشعر بقى بحتة ايه
انا مشتت انا ضايع انا مش عارف اعمل ايه انا تايه وكلمة انا تايه دي كتير جدا من ولادنا وشبابنا والله يا اخوانا واحد من الشباب في يوم من الايام حس بالمرحلة دي
انه استنفز رصيده من حلم الله فربنا وكله الى نفسه الدعوة اللي كان النبي دايما بيدعوها فيقول يا رب لا تكلني الى نفسي طرفة عين ده في فترة الحلم خلصت مرحلة الحلم ورصيدك من الحلم رفع الله يده عنك. تلاقي الشاب متدمر ضايع ليه
بيقول لك انا تايه احد اخوانا الاطباء النفسيين باقول له ايه اكتر مشاكل الشباب اللي بيجوا لك المستشفى او بيجوا لك العيادة قال لي كلمة واحدة شاب بيخش علي المستشفى بيقول لي كلمة واحدة
انا تايه انا ضايع انا مشتت انا مشتت انا مش عارف اعمل ايه ازاي يا اخوانا اللي ربنا سبحانه وتعالى وضحه لنا ان ده من سنن الله في الكون ان اللي كان بيعصي ربنا سبحانه وتعالى كان بيدور على السعادة
فما وجدها ولكن وجد التشتت تفرق الامر تايه في الحياة. قال صلى الله عليه وسلم من كانت الدنيا همه ها فرق الله عليه شمله هنا ولا هنا؟ اختر دي ولا اختار دي ؟ اعمل دي ولا اعمل دي ؟ طب مش عارف
مش عارف في الحياة كان الحسن رحمه الله بيقول لكل انسان فينا في فترة الحلم عزوا هانوا عليه ما بعد فترة الحلم. هانوا عليه فعصوه يا اخوانا والله ما احنا حملها
هانوا عليه فعصوه مش للشطارة منهم لانه رفع ايده عنهم لانه تخلى عنهم لانه سابهم هانوا عليه فعصوه ولو عزوا عليه لعصمهم في فترة الحلم راكب عربيتك قدامك بنت لبسة لبس سيء للغاية. نفسك قالت لك بص خلاص هتبص
تيجي عربية تحول بينك وبينها ما تبصش ده دي في فترة الحلم وقت ما كان بيدفع عنك الشر وقت ما كان بيدفع عنك السوء انما بعدها مستنفزت رصيدك من الحلم
بقى سهل جدا انك تقع في الغلط وقيل اوحى الله تعالى الى موسى يا موسى ان اول من مات من خلق ابليس وذلك انه اول من عصاني ثم قال الله لموسى يا موسى
وانما اعد من عصاني من الاموات والله يا اخوانا صعب اوي اوحى الله تعالى الى موسى يا موسى ان اول من مات من خلق ابليس وذلك انه اول من عصاني
وانما اعد من عصاني من الاموات قال ابو سليمان الداراني رحمه الله انما هانوا عليه فتركهم ومعاصيهم ولو كرموا عليه منعهم عنها يا رب سلم يا رب يا رب سلم يا رب
وده نوع من اخطر انواع العقوبات اللي بتيجي للانسان من بعد فترة حلم الله عز وجل علي تسلط الناس عليه وكراهية الناس له واهانتهم واذلالهم له. انما بعد ما انتهت فترة الحلم انت منكس الرأس. مذلول
وزير من الوزرا من فترة بسيطة جدا يسرق ويرتشي وقلت لكم اللي بيعمل كده هو بيدور من ورا المعصية الكبيرة اوي دي انه يبقى سعيد بس قانون ربنا بيقول لا يمكن تعصيه وتبقى سعيد
الوزير ده قابلني حد حبيبي قوي كان طالع معي عمرة وكان شغال في جهة من الجهات السيادية الكبيرة وهو اللي كان بيقبض على الوزير ده والفيديو بتاع الوزير ده منتشر جدا على النت
جايبينه وهو بيهرب وبيجري وهم لافين حواليه من كل حتة وبيمسكوه اللي انا عايز اوصل له ان الزابط صاحبي ده بيقول لي الراجل ده كان بالنسبة لنا حاجة كبيرة جدا
لحد ما شفنا له معصية وزلة عدينا معصية تانية وزلة عدينا معصية تالتة وبدأ يكبر يكبر يكبر يكبر قلنا لأ خلاص اقف بالله عليكم اللي راح سرق واختلس من اموال المسلمين علشان يبقى فرحان
يا ترى موقفه ايه قدام ولاده وقدام احفاده وقدام قرايبه وجيرانه واصحابه واللقطة بتاعة الشرطة وهي بتقبض عليه يا ترى كان فرحان يا ترى كان سعيد من اعظم الامور يا اخوانا المتعلقة بالمعصية فيما بعد فترة الحلم
ان العبد اللي بيعصي ربنا علشان يبقى عزيز وسط الناس. واحد سرق فلوس علشان يعيش وسط الناس عزيز بيعطيه الله سبحانه وتعالى بنقيض قصده. انت مش مش رحت اختلست من فلوس الجمعية
الخيرية اللي انت شغال فيها. علشان تجيب عربية كبيرة تبقى ماشي بها وسط الناس. حاسس ان انت كده والله يا اخوانا من العقوبة التي لا يشعر بها الا من بقى في قلبه رمق من حياة
انه يستشعر نظرة الناس له قال المعتمر بن سليمان كان ابي يقول لي يا بني ان الرجل ليصيب الذنب في السر فيصبح وعليه مذلته. يراها كل احد الا هو يعصوا ربنا سبحانه وتعالى بالليل
تاني يوم الصبح ماشي وسط الناس والله يا اخوانا لا ينظرون اليه الا نظرة ذل واهانة وتحقير ياه ياه غصة يشعر بها كل انسان لما يسمع هذا الكلام كعب ابن مالك
بيقول انه لما تخلف عن غزوة تبوك مع النبي صلى الله عليه وسلم بيقول فضاقت عليه الارض بما رحبت وضاقت علي نفسي الامام ابن القيم رحمه الله بيعلق فبيقول ودي عقوبة من عقوبات الذنب
ان كل شيء يتنكر لهذا الانسان يصبح اللي كان بيحبك بيبغضك ويصبح اللي كان بيعزك يذلك ويصبح اللي كان بيقدرك يهينك ايه اللي حصل؟ يا اخواننا القضية قضية ذنب ربنا كان حليم مرة واتنين وتلاتة وعشرة والف
خلصت رصيدك من الحلم تجد المعنى ده وكان بعضهم هو خطاب العابد رحمه الله يقول ان العبد ليذنب الذنب فيما بينه وبين الله فيجيء اخوانه فيرون اثر ذلك عليه وكان ابو الدرداء الصحابي الكريم يقول
ليحذر امرئ ان تلعنه قلوب الخلق وهو لا يشعر قولوا له وكيف ذلك ان العبد ليعصي الله فيلقي الله بغضه في قلوب المؤمنين وهو لا يشعر سبحان الله يا اخوانا
يبقى جايب الفاكهة وجايب الاكل وجايب الشرب و وجايب احسن حاجة وهو مروح البيت وجايب حاجات علشان تفرح زوجته واولاده والله يا اخوانا تقوم مشكلة كبيرة جدا جدا جدا جدا جوة البيت
ده انا جايب الحاجات ده انا الصبح ارتشيت في الشغل عشان يبقى معي فلوس اجيب اكل وشرب واعزمكم مش عارف في مطعم ايه وجايب لهم بقى مفاجأة بقى حتة اكلة فزيعة وانا مروح
ومتوقع بقى ان احنا بقى يعني الليلة دي هتبقى ليلة ما شاء الله طيبة جدا مع زوجتي واولادي. لا والله يروح البيت يروح البيت وهو كان بيظن ان الرشوة اللي خدها الصبح في المكتب
هتكون سبب سعادته في البيت لما بيروح والله يا اخوانا تكون المشكلة الكبيرة دي اللي عملها الصبح سبب لتعاسته بالليل عارف وفي يوم من الايام تتعرض عليه معصية كبيرة خالص. ويتركها لوجه الله حسبة لله. ويروح البيت ما عهوش جنيه. يخش البيت
زوجته يعني حطت وشه في الارض ايه ما لك؟ معلش ما قدرتش اجيب الطلبات ما عييش فلوس تقول له والله يا اخواننا زوجته تقول له كفاية علينا دخلتك علينا وانت كويس
وتبقى ليلة من اسعد ليالي عمره. ايه اللي حصل؟ يا اخوانا القضية قضية طاعة ومعصية قضية قضية طاعة ومعصية يأتي رجل الى الحسن البصري يأتي رجل الى الحسن البصري يقول له جئت اشكو اليك قسوة ولدي
ابني انا عامل له كل حاجة عملت لابني كل حاجة ابني بيشتم وبيغلط وبيصغر لي وبيعمل وبيسوي جئت اشكو اليك قسوة ولدي وقال له الحسن استغفر الله وتب اليه واعلم ان هذه رسالة من الله لك
وانما هو شيء يراد به انت ابنك ما تسلط عليك ايه اللي في اليوم اللي انت عصيت فيه ربنا؟ فكان ابنك ده هو العقوبة اللي ربنا سلطها عليك الابن ده هو العقوبة اللي ربنا سلطها عليك
وده يا اخواننا قانون على سبيل الافراد وعلى سبيل الامم خلي النهاردة امتنا ده هيه امتنا دهه يوم ما عصت ربنا وبناتنا يوم ما اختاروا طريق التبرج واولادنا اختاروا طريق الحب وطريق الافلام الاباحية
اختاروا هذا الطريق ايه اللي حصل في الامة كل يوم الامة بتذل اكتر واكتر وتهان اكتر واكتر وفي الوقت اللي كانت الامة فيها فيه فيها في هذا الوقت عزيزة بدينها عزيزة بطاعتها
من ربها كتب الله لها العزة وجعل الله الذل على كل انسان عصى امر الله كان النبي صلى الله عليه وسلم يقول حطوا القانون ده يا اخوانا قدام قلوبكم دايما
كان النبي يقول وجعل الذل والصغار على من خالف امري كل انسان بيعصي الله جعل الله عليه ذلا وصغارا ابو الدرداء رضي الله عنه يوم ان فتح الله للمؤمنين قبرص
قبرص لما كانت دولة فتحها المسلمون لما فتح الله لنا قبرص اعتزل ابو الدرداء الناس يبكي ابو الدرداء خد في جنب كده وقعد يبكي وقالوا له يا ابا الدرداء تبكي في يوم اعز الله فيه الاسلام واهله
واذل الله فيه الشرك واهله وقال ابو الدرداء لجبير بن نفير يا جبير ما اهون الخلق على الله اذا هم عصوا امره ما اهون الخلق على الله اذا هم عصوا امره
بينما هم امة عزيزة انظر الى اي شيء صاروا شف شكلهم دلوقتي عامل ازاي وضعهم دلوقتي ايه وشف الذل اللي اتكتب عليهم لا تجد ابدا يا اخوانا سبحان الله انسان يعصي الله
يظلم الناس يسفك الدماء يأخذ اموال الناس بغير وجه حق والله العظيم مهما علا قدره هو ذليل عند الناس حقير في عيون الناس انسان ذليل حقير وكل يوم ربنا يقدر ويكتب انه يتحط في موقف
يتهان به اكتر واكتر وسط الناس انه يتكلم بكلمة او يعمل حاجة كبيرة يرجو ان هو يرتفع بها عند ناس تلاقي ربنا بيذله اكتر واكتر لان هؤلاء وهموا الناس دي عايشة في الوهم
ظنت ان هي ممكن في يوم من الايام تبقى عزيزة في قومها او عشيرتها او بين اهلها بمعصية الله ظن انه في يوم من الايام هيبقى حاجة كبيرة جدا وسط الناس بالمعصية. لا والله
ده غباء هذا غباء اللي يظن في يوم من الايام انه هيطلع فوق وهيعلو في نفوس الناس بمعصية الله وانتم بتشوفوا الكلام ده كل يوم كل يوم بتشوف هذا الكلام
انسان حب في يوم من الايام يبقى حاجة كبيرة جدا عسى الله سبحانه وتعالى وارتكب من الكبائر والمحرمات علشان يوصل للمنزلة اللي هو كان عايز يوصل لها وبعد كده كل يوم يحصل موقف الدنيا كلها تتقلب عليه يتزل اكتر واكتر ويتهان اكتر واكتر
ده على سبيل كل واحد فينا وعلى سبيل الامم العز والرفعة ما بيجيش من معصية العز والرفعة بييجي باستمساك العبد دايما بطاعة الله. اقسم لكم بالله ممكن في يوم من الايام تشوف انسان واقف آآ اعزكم الله الجزمة بتاعته مقطعة. الكوتشي بتاعه مقطع
بس انت رزتك له ايه ممكن في يوم من الايام تلاقيه مكبل في الحديد وهدومه مقطعة ولابس كوتش مقطع بس سبحان الله! اعزه الله العز والزل ده شيء متوقف على الطاعة والمعصية بعد فضل الله عز وجل على عباده
كان المعتمر بن سليمان كما قلت لكم يقول وان الرجل ليذنب الذنب فيصبح وعليه مذلته يبقى ذليل بين الناس. حقير بين الناس وقال ابن حبيب دخل علي رجل عفوا قال ابن حبيب واستطال رجل على ابي معاوية بن الاسود
واسمعه سوءا قاعد في يوم من الايام لا لك ولا عليك واحد طلع لك طالع لك من تحت الارض يشتم ويغلط ويهين الناس اللي كانت بتفهم قال ساعتها ابو معاوية ابن الاسود
استغفر الله من الذنب الذي سلطت سلطت به علي ان هو ما تسلطش عليه الا بايه وعلى فكرة يا اخواننا امراء السوء ووزراء السوق وملوك السوء ورؤساء السوء لا يتسلطون على الناس الا بما كسبت ايدي الناس
ده قانون لربنا في الكون قال صلى الله عليه وسلم وما طف فقوم المكيال والميزان. الشعب غشاش حرامي مرتشي استغل كل لحظة من اللحظات ازاي ياكل في بعضه. وما طف فقوم المكيال والميزان الا ابتلاه الله عز وجل بالسنين
وجو للسلطان عليهم يا اخوانا لازم تكون على يقين ان كل انسان منا بيبحس عن السعادة بمعصية الله مش هيلاقيها في فترة الحلم ربنا هيبعد عنك العقوبة في فترة الحلم ربنا سبحانه وتعالى يدفع عنك عقوبة تنزل. ويدفع عنك كل شر يصيبك. في فترة الحلم ربنا سبحانه يحول بينك وبين المعصية
بس خلاص عدت فترة الحلم وخلصت رصيدك من فترة الحلم بيتحول الامر. الامر المسألة بتتحول عايز اقول لكم حاجة سريعة كده واختم بها الجزئية دي صلوا على النبي صلى الله عليه وسلم
وبالله عليكم ركزوا اوي في الكلمة اللي جاية دي مهمة مهمة جدا يعني حذيفة بن اليمان مين حذيفة صحابي انا عارف ان هو صحابي امين السر مين سر النبي صلى الله عليه وسلم
خاتم السر وظيفة آآ اللي هو كان واحد عالم اوي بقضايا الفتن اه كان دايما الناس بتسأل على خير وكان بيسأل عن ايه خدوا اللي جاية دي من كلام انا بقول الكلام ده ليه ؟ علشان الكلام ده لما يطلع من واحد زي حذيفة ابن اليمان الكلام ده ما يعديش كده علينا مرور الكرام
نقف معه شوي يقول حذيفة وما استخف قوم بحق من حقوق الله عز وجل الا بعث الله عز وجل عليهم من يستخف بحقوقهم لما تلاقي في يوم من الايام حقوقك بتتسلب من دكتور في الجامعة
او بتتسلب من واحد جارك لو بتتسلب من حد راجع نفسك بسرعة لان الحقوق دي ما اتسلبتش الا اما انت ضيعت ايه حق من حقوق الله لما اروح العودة الحقوق للخلق
ان يتوب الخلق الى ربهم. اولى المراحل مش كل المراحل ان الانسان منا يبدأ يراجع نفسه ويراجع حاله مع ربنا سبحانه وتعالى ساعتها ربنا سبحانه وتعالى يعزه ويرفع قدره ويرفع من شأنه بين الناس
من المشاكل الكبيرة جدا اللي بتظهر تظهر للانسان بعد فترة الحلم ان ربنا سبحانه وتعالى لما بيرفع ايده عن العبد تلاقي العبد مش وقع في الذنب الذنب ده فتح له ايه
زنب تاني والذنب التاني ده فاتح ايه ذنب تالت ورابع وخامس وسادس والعياذ بالله الى مرحلة اخر لحظة من حياة الانسان يفتح له بمعصية فيموت عليها بسم الله والحمد لله والصلاة والسلام
من اعظم العقوبات المتعلقة بالذنب ودي من العقوبات التي لا يشعر بها صاحبها الا في مرحلة متأخرة وما يتعلق ان ان الذنب يدلك على ذنب اخر فتلاقي الانسان دايما بيبدأ من الحاجة الصغيرة خالص
لحد ما تلاقيه وقع في حاجة كبيرة خالص كان هشام ابن عروة يقول اذا رأيت الرجل يعمل الحسنة فاعلم ان له عندها اخوات لان الحسنة تدل على اختها واذا رأيت الرجل يصنع السيئة
فاعلم ان لها عنده اخوات وذلك لان السيدة تدل على على اختها عارف لما تكون رايح تشتري مسلا حاجة مسلا من مول كبير والمول ده بقى عامل عروض على حاجات كتير جدا
فانت رايح تجيب حاجة في عرض معين في توكيل معين فانت رايح مسلا توكيل ما هتجيب من عنده مسلا بنطلون معين انت اشتريت البنطلون لقيت التوكيل اللي جنبه عامل عامل مسلا خصم مسلا على التيشيرتات
بتقول طب ما هو من برة بقى اجيب التيشيرت ده تلاقي التوكيل اللي جنبه عامل مسلا آآ عامل مسلا تخفيض على الكوتشيات. طب ما انا اجيب واحد انا كمان طبعا ده كان زمان قبل تعويم الجنيه. بعد تعويم الجنيه انت ما بتخشش اصلا ايه؟ خلاص ربنا يتولانا
ربنا يتولانا. مش سياسة والله مش سياسة. مش سياسة ربنا يتوب علينا يا رب انا مش عارف ايه اللي خلاني ضربت المسال ده هي المسألة كده هي المسألة كده عارف عاملة زي ايه
لما تروح تأجر ملعب كورة فانت ايه الشوط الاخير خلاص بتخلص فيه فانت مغلوب فالراجل ييجي يصفر خلاص الوقت خلص ده انت تقول له فيه حد بعدنا يقول لك لأ تقول له خلاص مد نص ساعة
انت عايز تكسب فانت خدت نص ساعة كمان. النص ساعة خلصت وانت لسة ايه حد ورانا ؟ لأ. طب مدي نص ساعة كمان هو كده الطاعة بتدل على طاعة والمعصية بتدل على معصية
بس المشكلة في القانون ده ايه المشكلة في القانون ده ان ربنا سبحانه وتعالى قال لنا في القرآن بلى من كسب ايه؟ ها ما هي الاية دي انا وقفت قدامها كتير جدا
ربنا بيقول بلى من كسب سيئة. يبقى دي سيئة ولا سيئات هي واحدة بس معلش ركزوا في الاية دي انا خلاص انا بخلص هخلص بس الاية دي اهي بس ربنا بيقول بلى من كسب ها
دي واحدة واحاطت به ها دي ايه واحدة لما جيت اقرأ اقوال المفسرين في احاطت به خطيئته. مجاهد بيقول احاطت به عند موته فمات عليها ربيع بن خثيم رحمه الله يقول هو الذي يموت على خطيئته قبل ان يتوب. الاعمش يقول احاطت به بخطيئته هو الذي مات بذنبه
ان يتوب منهم يا اخوانا هي ذنب واحد هو عمل زنب واحد واللي احاط به زنب واحد ايه اللي حصل لحد ما ما وقفت لكلام مجاهد رحمه الله في تفسير الاية فبيقول
هو الذنب يدل على اخر يدل على ثالث يدل على رابع حتى يحيط هذا الذنب بالقلب. ما هو المعصية عملت ايه ؟ ها خدوا بالكم من الترتيب ده. المعصية راحت على ايه
دلت على اختها اختها دلت على ايه بنت عمها وبنت عمها دالت على ايه ؟ بنت خالها وبنت خالها دلت على ايه ؟ على كبيرة والكبيرة دلت على ايه ؟ كبيرة اكبر اكبر. فضل ده حاله لحد اخر
اللحظة اتختم لو بايه بذنب مات وكان حماد بن زيد رحمه الله يقول ليست اللعنة ليست اللعنة ولكن اللعنة الا تخرج من ذنب الا وانت انك تطلع من زنب ان الذنب لذنب
تروح فين معنى كده ان خلاص الدنيا قفلت بعد ما الانسان منا استنفز رصيده من حلم الله وبدأت العقوبات دي كلها تنزل خلاص ما عدش لي توبة. مين اللي قال كده
مين اللي قال كده لك توبة وعلى فكرة الذنب اللي خلى كل العقوبات دي تنزل في طاعة تانية بسيطة نعملها ضيع كل ده بس انا هطلب منك تلات حاجات الحاجة الاولانية
مهما كان زنبك ومهما كانت معصيتك خلي بينك وبين ربنا باب مفتوح ما تقفلوش دايما في باب طاعة بينك وبين ربنا سبحانه وتعالى ما تقفلهوش خالص مهما كان الذنب اه مهما كان الذنب
يعني يا شيخ لو وقعت في كبيرة من الكبائر بعدها اعمل طاعة ربنا يشيل المعصية دي؟ اقول لك اه فيه دليل على كده كتير كتير جدا قال تعالى والذين لا يدعون مع الله الها اخر
اعظم الكفر اعظم الشرك اعظم الذنوب ولا يقتلون النفس التي حرم الله الا بالحق ولا في كباية اكبر من كده ومن يفعل ذلك يلقى اثاما يضاعف له العذاب يوم القيامة. ويخلد فيه مهانا الا من تاب وامن وايه
وعمل عملا صالحا فاولئك يبدل الله سيئاتهم حسنات ليه ليه اعمل حسنة بعد معصية بعد ما عملت الكبيرة اروح ابادر لطاعة اسمع الكلمة اللي جاية دي للامام الغزالي تحل لنا ازمات ومشكلات كبيرة جدا عندنا
قال الغزالي رحمه الله كما انه لا طاقة لظلام الليل مع نور الشمس ولا طاقة للوسخ مع قوة الصابون فكذلك ايضا لا طاعة لظلمة القبر مع نور الطاعة حاضر بيقول كما انه لا طاقة لظلمة الليل مع نور الشمس
ممكن ظلمة الليل تتحدى في يوم من الايام نور الشمس فالظلام يفضل موجود والشمس طالعة لا يمكن وكذلك لا طاقة لقوة الوسخ مع قوة الصابون. لو لبسوا هدومه واتوسخت وبغسلها بمسحوق قوي جدا. ممكن في يوم من الايام الوساخة دي تفضل موجودة او الشيء اللي عمل مشكلة في الثوب يفضل موجود؟ لا يمكن
قال وكذلك ايضا لا طاقة لظلمة المعصية مع ايه مع نور الطاعة لما هتعمل الطاعة بعد الذنب والله يا اخوانا هتكون النتيجة كل ظلمة كانت موجودة في القلب تبدد كل حاجة موجودة في القلب تبدد من ظلام المعصية
حاول دايما بقدر المستطاع. سب بينك وبين ربنا سبحانه وتعالى عمل صالح طاعة تقربك من الله سبحانه وتعالى لعلي تكون الطاعة دي هو الباب اللي ربنا سبحانه وتعالى يفتحه لك. حد من اخواننا بيقول اهو
كان سهيل بن عمرو الصحابي الكريم هو وزوجته على سفر وفي اثناء الطريق اعترضهم قطاع طريق واخذ كل ما كان معهم من مال وطعام. خد كل حاجة وجلس اللصوص يأكلون ويشربون ما حصلوا من هذه القافلة من طعام وشراب وزاد
فانتبه سهيل بن عمرو ان قائد اللصوص لا يشاركهم الاكل. الحرامي الكبير ما بياكلش فقال له سهيل بن عمرو الصحابي لم لا تأكل فرد عليه قائلا اني صائم صائم حرامي
صائم وقال اني صائم سهيل بن عمرو قال تسرق وتصوم تسرق وتصوم قال اني اترك بيني وبين ربي بابا لعلي ان ادخل منه يوما ما عام او عامين سنة سنتين عدوا على سهيل بن عمرو
فبينما هو يطوف ببيت الله الحرام وقد تعلق باستار الكعبة رآه سهيل بن عمرو وهو يطوف حول بيت الله الحرام. شاف مين الحرامي اللي كان بيسرق الزمان؟ رآه يطوف حول بيت الله الحرام. فنظر اليه فعرفه فقال
وقال له ما حالك؟ اطيح لي الباب مهما كانت معصيتك ما تقفلش الباب اللي بينك وبين ربنا سبحانه وتعالى خلي دايما في باب متوارب بينك وبين ربنا صدقني يفتحوا لك في يوم من الايام
حاول بقدر المستطاع ان يكون لك حال مع الله عز وجل في جوف الليل والله يا اخوانا لا اعلم شيئا ادوى للقلب من امراضه من قيام الليل اكتر حاجة تداوي كل امراضنا
بالليل علشان كده لما الصحابة دخلوا في الاسلام وكان قلوبهم كلها امراض كلها امراض ناس عاشوا عحياة والعياذ وبالفواحش واكل الربا واكل الحرام والظلم عاشوا الحياة دي فهم دخلوا الاسلام قلوبهم كانت كلها ايه
الامراض رواسب الجاهلية ده كان من اوائل الفرائض اللي ربنا فرضها على الصحابة كانت ايه لان الله سبحانه وتعالى الذي خلقنا ورزقنا ويعلم سرنا وعالي نيتنا يعلم سبحانه وتعالى ان اكتر حاجة تداوي امراض قلوبنا
الليل يا اخوانا بالنسبة لنا عامل زي الدوا اللي بينزل في قلب المريض او في قلب المريض آآ المصاب بالمرض ده فربنا يداوي بهذا الدواء اي مرض موجود عنده بس محتاج انك تداوم
وعلى قدر ما هتاخد من قيام الليل يكون العلاج اسرع واسرع ذكر للنبي صلى الله عليه وسلم رجل يسرق يقوم بالليل واذا اصبح سرق وقال صلى الله عليه وسلم دعوه
فستنهاه صلاته قيامه بالليل هيساعده انه يبعد عن السرائر. سيبوه اه الصلاة بتاعته بالليل هتنهاه النبي بيقول لنا ان المرض اللي كان موجود في قلبه ده اللي هيداويه انه ياخد جزء من قيام الليل. الشاب اللي قابلني حالا دلوقتي وانا بتوضى وبيقول لي عايزين حل للمعاصي السر
اقول له اجتهد في قيام الليل شد حيلك في قيام الليل عارف انه ممكن يكون صعب في البداية بس ما تنساش ان المريض بيتحمل الم الحقن اللي بياخدها عشان يبقى كويس
وبيتحمل الدواء بياخد حباية دواء تنزل في معدته تبهدل معدته وبيتحمل الم المعدة بسبب الدوا اللي بياخده علشان يبقى كويس وما تنساش ان ممكن في يوم من الايام المريض ده يدفع فلوس كتير جدا جدا جدا
عند الدكاترة وروشتات وادوية عشان يبقى كويس حافز على قيام الليل هتتعب ؟ اه هتتعب بس صدقني في النهاية لما تستشعر ان انت بقيت قوي بعد فضل الله عز وجل ثم بقيام الليل. قادر انك تتغلب على معصيتك
الفرحة اللي بعدها هتكون فرحة ما بعدها فرحة وسعادة ما بعدها سعادة تلاتة يا اخوانا يا ريت نرجع تاني نرجع تاني نسمع شريط فاكرين زمان الشريط اللي غيرت حاجات كتير جدا منا
ارجعوا تاني اسمعوا شرايط الفليشة بتاعتك النهارده نزل عليها شرايط علم وابدأ اسمع نزلوا شريط زمان الشيخ بقى خالد الراشد الشيخ علي القرني نزلوا الشريط بتاعة المشايخ زمان الشريط اللي كانت بتهز قلوبنا وبتزلزل قلوبنا
نزلوها تاني وزي ما الشباب حاطين السماعات في ودانهم يسمعوا اغاني. انت برضه على فكرة حط السماعة في ودانك واسمع عن ربنا صدقني السماع الكتير ده كان هو النور. انا في بداية التزامي خالص الناس اللي انا التزمت معهم كانوا يقولوا لي عايز تلتزم صح اسمع كل يوم شريط
فكنت كل يوم اجيب شريط اخده من المكتبة بتاعت المسجد زمان مكتبة الشرايط اللي كانت في المسجد زمان كنت اجيب الشريط واجيب آآ اجندة كده عندي وكل يوم افرغ شريط
وبعد كده يقولوا لي اللي اتعلمته رح قله للناس من اكتر الحاجات اللي وقفتنا على رجلينا من اكتر الحاجات اللي كانت ثبتتنا في الطريق لله سبحانه وتعالى اسمع يا ابني كل يوم شريط
لا تكتفي بدرس الاربع يعني احنا في فترة الدروس كلها مخنوقة ما تكتفيش بدرس الاربع اشارات كتير ودروس كتير ان شاء الله كل يوم ربنا بينور قلبك. اخر حاجة عايز اختم بها
بقى قرآنك بقى آآ الاهتمام بالقرآن بقى شوية الاهتمام بالقرآن قاعد معه الشيخ ايهاب البيان هنا لتحفيظ القرآن. فبقول له ها اخبار التحفيز ايه؟ قال لي الشباب عندها فتور من حفظ كتاب الله عز
يا اخوانا والله انتم في مرحلة مرحلة الجامعة اللي انتم فيها دلوقت مرحلة لا تعوض انا اول ما قلت كده يا مصطفى لانه خلص ندمان. صح؟ مرحلة الجمع من احسن المراحل اللي تقدر تختم فيها كتاب ربنا عز وجل
في حفظ كتاب الله عز وجل البيان جنبنا في سامية الجمل. كله يروح دار البيان ويسجل اسمه ويبدأ يحفظ القرآن هناك تاخد قرآن وتاخد تجويد وتاخد تفسير بدأنا نحفز بدأنا نرجع لكتاب الله. كن على يقين
عارف اللي الان النور يقطع فاحنا قفلنا كل الزراير بتاعة الكهربا اللي في المسجد المسجد كله مدور منور ولا مضلم طب خلي بقى النور جه وبدأت افتح اول زرار بتاع اللمبة ده اهي. ايه اللي بيحصل
هي الحتة دي من المسجد نورت طب واللمبة دي ها الحتة دي من المسجد نورت طب واللمبة دي ودي ودي. فتحت كل الانوار في المسجد. ايه اللي حصل في المسجد كله
كل اية بتحفظها بتنزل على جانب من جوانب قلبك بتنوره وكل اية بتنورها زيادة بتنور جانب من جوانب قلبك اختم بقى عشان قلبك يبقى منور قد كده اه اه عايزين نرجع يا اخوانا تاني بقى
كنوز فاكرينه اه كل اسبوع ناخد عمل كده نعمله لوجه الله سبحانه درس النهاردة يا اخواننا عايزين نجتهد ان شاء الله في فكنز من كنوز اين التصدق مش ما تديش لجمعية ولا تدي لشيخ
انا عايز الصدقة اللي احنا هنعملها النهاردة صدقة لحد من قرايبنا المحتاج مسكين الناس النهاردة كلها حالتها المادية زي الزفت دور على حد من قرايبك محتاج ومسكين واشتري اتنين تلاتة كيلو فاكهة كده ورح
زوروا من باب الصدقة من باب ادخال السرور على قلب مسلم من باب صلة الرحم ربنا يديك ده كله متفقين حد من عيلتك اكيد حد في عيلتك محتاج نروح ان شاء الله
ان شاء الله ربنا يعيننا كده يا اخواننا. ادعوا كده باب العمرة يتفتح. عايزين نطلع عمرة كلنا مع بعض ادعوا كده ربنا ييسر الامور بازن الله ادعوا كده ان ربنا ييسر اموره تتفتح
قلنا سبحان الله يعني احنا كنا قاعدين من فترة انا ومجموعة من الشباب بنجهز عمرة ضخمة جدا يعني كنا عايزين نعملها في مستوى الشباب كنا عايزين نعمل ايه قسط كمان
طبعا الامور بتاعة كان فيها ترتيب وتنظيم كده يعني هيفرق كتير مع الناس يعني. مش هقول له دلوقتي عشان القصة ما تتحرقش. بس ادعوا بس ان ربنا سبحانه وتعالى ييسر الامور والايه
الدنيا تفتح الحاجة التالتة بقى والاخيرة ان شاء الله بالنسبة هنرجع تاني مع الدروس التربوية الوعظية. هنرجع تاني للدروس العلمية نرجع تاني للدروس العلمية ان شاء الله ان شاء الله هنعمل ان شاء الله
اه اه مسابقة في حفظ وتفسير سورة النور تاني هنعمل ايه مسابقة في حفظ وتفسير ان شاء الله اولاد وبنات واولاد وبنات الاتنين مع بعض. وهي للبنات اشد ان كان عمر ابن الخطاب كان يقول علموا نسائكم سورة النور
ابن عباس في موسم الحج كده يجمع الناس ويفسر لهم سورة النور ويقول والله لو سمعها الناس يعني حد بيروي عن ابن عن ابن عباس بيقول والله لو سمعوا تفسير صوت النور من ابن عباس لاسلم العجم والروم. الناس كلها تسلم. من من
الامور العظيمة اللي ربنا وضعها في سورة النور احنا ان شاء الله هنعمل تفسير لسورة النور بازن الله تبارك وتعالى هيبقى ان شاء الله بازن الله ازا ربنا عز وجل احيانا على اسبوعين
آآ الحد والاتنين القادمين والحد والاتنين اللي بعدهم تاني ها حد واتنين وحد واتنين هتبقى فيه المذكرة بتاعتها موجودة وبفضل الله جوايزها ان شاء الله اول اتنين هيطلعوا عمرة بازن الله
بازن الله. اول اتنين نخليها اول اتنين ولا واحد من الاولاد وواحد من البنات؟ يا اخي حرام عليك الله المستعان. والله لو اقول ان كل اللي يشترك فيها يطلع عمرة يعني آآ
اه الحد والاتنين هنبقى هنا بعد صلاة المغرب واتنين بعد صلاة المغرب هتكون المذكرات موجودة مع آآ اخينا حسام. ان شاء الله المزكرات كاملة بتاعة سورة النور هنعمل الاول من الاولاد له عمرة. والاول من البنات له عمرة. لها عمرة
انا طبعا مش عايز اقول ايه مش عايز اقول ان اول اتنين لهم عمرة لان انا متيقن دايما ان اللي هيطلع مين انتم اللي قلتوا انا ما قلتش حاجة الله المستعان
فبازن الله ما انا قلت ما استخف احد بحق من حقوق الله الا سلط الله عليه من يستخف بحقوقه. دي كلمة حذيفة بصوا يا اخوانا بصوا يا اخوانا احنا ان شاء الله الدورة هيبقى عشرين درجة على الحفز والاتقان والتجويد
اول عشرين درجة في الامتحان على الحفز والتجويد وتمانين درجة على المزكرة اللي احنا بناخدها ماشي كده؟ فاحنا مواعدنا امتى ان شاء الله؟ ها انا كنت عايز اخد حد واتنين
وتلات وخميس في اسبوع واحد بس انا عارف ان فيه ميد ترم وعارف اه الضغط اللي انتم فيه. فانا قلت نخليها على اسبوعين احسن. حد واتنين ها وبعد كده ايه؟ حد واتنين من الاسبوع اللي بعده ان شاء الله. وبعد كده ان شاء الله اديكم فرصة اسبوع تتزاكروا
وبعد كده نعمل امتحان والاتنين الاوائل يطلعوا عمرات متفقين على كده واحد من الاولاد وواحد من البنات واحد من هنا وواحد من هنا ايه اول ما يفتح الباب اول ما يفتح الباب ان شاء الله احنا نطلع العمرة بازن الله
ادعي ان ربنا بس ييسر والامور تتيسر كده ان شاء الله. يعني فيه كلام كده آآ ربنا يستر الامور بازن الله. متفقين كده ؟ طالب منكم بقى طلب اخير آآ فاكرين الاخ آآ ابننا اسلام الولد اللي كان عنده اتناشر سنة
اللي كنت قلت لكم عليه كان ابن آآ اخو اخونا احمد خلف اللي كانت كهرب آآ ودخل في غيبوبة يعني اسأل الله سبحانه وتعالى ان يرحمه رحمة وتوفي من يومين
طبعا حالة الاب والام سيئة للغاية واحنا دايما متعودين ان احنا كلنا جسد واحد كلنا جسد واحد لو حد في يوم من الايام منا تعبان لازم كلنا يا اخوانا نكون يعني ايه
واقفين في ضهره ونخفف عنه ويا اخوانا الولد كان عنده حداشر سنة انا لما رحت زرته في المستشفى المشهد للاب ولا الام الامر كان صعب جدا وبعدين يعني الولد توفي
آآ الصدمة كانت كبيرة عليهم واحنا في الجنازة طبعا الاب كان منهار جدا. فما بالكم بقى بحال الام استأزنكم ادي لكم رقم دلوقتي الكل يطلع تليفونات ويكتب رسالة طيبة ده ابو اسلام
ابو الولد اللي توفي ابعتوا له رسالة طيبة كده تعزوه فيها تعزوا فيها وتدعو فيها لاسلام هو اسلام الحمد لله يعني لم يبلغ بعد ادعو فيها بقى الاسلام وتدعو فيها الوالد ووالد اسلامه. ربنا يا رب يرزقكم الصبر. آآ ربنا يخلفكم خيرا منه زكاة واقرب رحمة. كلام طيب كده. ولعل الرسالة دي اللي
يدخل بها فرح على حد ربنا يفرح قلبك نكتب كده الرقم يا اخوانا صفر عشرة ستة عشرين ستة وعشرين تلتمية واربعين يا اخوانا صفر عشرة ستة عشرين ستة وعشرين تلتمية واربعين
انا عايز ان شاء الله بعد الصلاة اول حاجة نعملها بعد ما نخلص اذكارنا نبعت له رسالة طيبة كده رسالة جميلة كده نصبرهم شوية ان الحالة صعبة خالص الامر التاني يعني
اسأل الله سبحانه وتعالى يعني الله سبحانه وتعالى باسمائه الحسنى وصفاته انه يلهم اهله كده الصبر والسلوان وانه يبدلهم خيرا منه زكاة واقرب رحمة واسأل الله سبحانه وتعالى ان يفرغ على قلوبهم الصبر والرضا بقضاء الله سبحانه وتعالى
اسأل الله ان يفرغ على قلوب الاب والام الصبر والرضا اللهم امين